सभासदों ने बताया कि अधिशाषी अधिकारी के नगर पंचायत कार्यालय में न बैठने से समस्याएं लंबित पड़ीं हैं। इससे समस्याओं का समाधान नहीं होता है। सभासदों का कहना है कि अधिशासी अधिकारी यदुनाथ ने बोर्ड की पहली बैठक में दिबियापुर नगर पंचायत में बैठने का दिन निर्धारित करने का आश्वासन दिया था, लेकिन ऐसा नहीं हुआ। सभी सभासदों ने जिलाप्रशासन से मांग की है कि जनहित को ध्यान में रखते हुए ईओ को रोजाना दिबियापुर नगर पंचायत बैठने के लिए निर्देशित किया जाए। वरिष्ठ सभासद सुभाष यादव, अजय पोरवाल, इकरार अहमद, रामजी सोनी, राहुल अंबेडकर, शैलेंद्र अग्रवाल,राजबहादुर, प्रिंस यादव, मीरा देवी के प्रतिनिधि नरेंद्र यादव, मुन्नी देवी के प्रतिनिधि राहुल दीक्षित समेत एक दर्जन सभासद दिबियापुर नगर पंचायत अध्यक्ष को ज्ञापन देने के लिए सुबह से ही पहुंच गए। सभासदों के अनुसार दो घंटे तक इंतजार के बावजूद न तो नगर पंचायत अध्यक्ष पहुंचे और न ही उनका कोई प्रतिनिधि पहुंचा। इससे वे वापस लौट आए। सभासदों के अनुसार अब शिकायती पत्र जिलाधिकारी एवं नगर पंचायत अध्यक्ष को डाक से भेजा जाएगा।